**ELTE TTK HÖK**

**Sportbiztos beszámoló**

Földes Zsuzsanna

Az alábbiakban olvashatjátok a sportbiztos beszámolóját.

Teljes gőzzel nekikezdtünk az immár 22. alkalommal megrendezendő 5vös 5 kilométernek. Kitűztük az időpontját, mely 2012.május 8, kedd.

Idén tavasszal szeretnénk elérni, hogy versenyünk nagyobb célközönséghez jusson el. Tervünk, hogy bevonjuk a kerület általános iskoláit, motiválva a kisiskolásokat is a mozgásra. Értékes nyereményekkel szeretnénk támogatni a kerület iskoláit, izgalmasabbá téve a tesi órákat. Természetesen külön kategóriákat hirdetünk számukra.

További célunk a BEFS (Budapesti Egyetemi és Főiskolai Sportszövetség) és MEFS (Magyar Egyetemi Sportszövetség) bevonása, mint hirdetőcsatorna. Egy olyan versenyt szeretnénk szervezni, amely az ország lehető legtöbb egyetemistáját érinti, akik nem csak saját maguk jönnek el, hanem a szülővárosukból barátot/családtagot is hoznak magukkal.

 Részt vettem február 25-én a BEAC-on a sportösztöndíjasok és kari sportosok számára rendezett Csapatépítő Sportnapon. Továbbá kéthetente szerdán a BEAC-on vagy az EHÖK-ben tartott gyűléseken a kari sportosokkal együtt megvitatjuk a legutóbb lezajlott sporteseményeket, segítünk egymásnak bajnokságok lebonyolításában. ( KEK – Kárpát-medencei egyetemek kupája, MEFOB ).

 Köszönöm, hogy elolvastad a beszámolóm. Ha bármi kérdésed lenne a beszámolóm vagy a munkám kapcsán, azt szívesen fogadom személyesen, elektronikus úton vagy telefonon.(sportbiztos@ttkhok.elte.hu, 70/5130414).

Budapest, 2012. március 11.

 Földes Zsuzsanna
ELTE TTK HÖK
 Sportbiztos
sportbiz@ttkhok.elte.hu
 Tel.:+36705130414